OʻZBEKISTON RESPUBLIKASI MOLIYA VAZIRLIGI HUZURIDAGI RESPUBLIKA YOʻL JAMGʻARMASIGA MAJBURIY AJRATMALAR BOʻYIChA HISOB-KITOB ShAKLI VA UNI TOʻLDIRISh HAMDA TAQDIM ETISh BOʻYIChA QOIDALARNI TASDIQLASh TOʻGʻRISIDA
(resolution, 2008-01-31)

Oʻzbekiston Respublikasi Prezidentining 2005-yil 20-iyundagi PF-3620-sonli “Mikrofirmalar va kichik korxonalarni rivojlantirishni ragʻbatlantirish borasidagi qoʻshimcha chora-tadbirlar toʻgʻrisida”gi Farmoni (Oʻzbekiston Respublikasi qonun hujjatlari toʻplami, 2005-yil, 25-26-son, 177-modda), Oʻzbekiston Respublikasi Prezidentining 2005-yil 15-iyundagi PQ-100-sonli “Tadbirkorlik subyektlari tomonidan taqdim etiladigan hisobot tizimini takomillashtirish va uni noqonuniy talab etganlik uchun javobgarlikni kuchaytirish toʻgʻrisida”gi qarori (Oʻzbekiston Respublikasi qonun hujjatlari toʻplami, 2005-yil, 23-24-son, 168-modda), Oʻzbekiston Respublikasi Prezidentining 2006-yil 25-oktabrdagi PQ-499-sonli “Umumiy foydalaniladigan avtomobil yoʻllarini loyihalashtirish, qurish va rekonstruksiya qilish tartibini takomillashtirish chora-tadbirlari toʻgʻrisida”gi qarorlariga (Oʻzbekiston Respublikasi qonun hujjatlari toʻplami, 2006-yil, 43-44-son, 427-modda) muvofiq Oʻzbekiston Respublikasi Moliya vazirligi va Davlat soliq qoʻmitasi qaror qiladi: 1. Mikrofirma va kichik korxonalardan tashqari, xoʻjalik subyektlari uchun Oʻzbekiston Respublikasi Moliya vazirligi huzuridagi Respublika yoʻl jamgʻarmasiga majburiy ajratmalarning hisob-kitob shakli 1-ilovaga muvofiq; Mikrofirma va kichik korxonalar uchun Oʻzbekiston Respublikasi Moliya vazirligi huzuridagi Respublika yoʻl jamgʻarmasiga majburiy ajratmalarning hisob-kitob shakli 2-ilovaga muvofiq; Oʻzbekiston Respublikasi Moliya vazirligi huzuridagi Respublika yoʻl jamgʻarmasiga majburiy ajratmalarning hisob-kitob shaklini toʻldirish va taqdim etish qoidalari 3-ilovaga muvofiq tasdiqlansin. 2. Mazkur qaror kuchga kirgan kundan boshlab, Oʻzbekiston Respublikasi Moliya vazirligi va Davlat soliq qoʻmitasining 2004-yil 20-yanvardagi 19 va 2004-14-sonli “Oʻzbekiston Respublikasi Moliya vazirligi huzuridagi Respublika yoʻl jamgʻarmasiga majburiy ajratmalar boʻyicha hisob-kitob shakli va uni toʻldirish va taqdim etish boʻyicha qoidalarini tasdiqlash toʻgʻrisida”gi qarori (2004-yil 6-fevral, roʻyxat raqami 1308 — Oʻzbekiston Respublikasi qonun hujjatlari toʻplami, 2004-yil, 5-son, 63-modda) oʻz kuchini yoʻqotgan deb hisoblansin. 3. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan oʻn kun oʻtgandan soʻng kuchga kiradi. 1. Hisob-kitoblar shakllarining manzil qismida korxona nomi, manzili va STIRi, asosiy faoliyat turi va xizmat koʻrsatuvchi bankning rekvizitlari koʻrsatiladi. Hisob-kitob shaklining nomida hisob-kitob taqdim etiladigan faoliyat turi koʻrsatiladi. Bunda faoliyatining har bir turi boʻyicha alohida hisob yuritish tartibi belgilangan toʻlovchilar alohida hisob-kitob taqdim etadilar. 2. Hisob-kitoblarning shakllari rahbar va bosh buxgalter yoki rahbar tomonidan zimmasiga buxgalteriya hisobini yuritish hamda moliyaviy boshqaruv vazifalari yuklangan boshqa shaxs tomonidan imzolanadi va imzolar muhr bilan tasdiqlanadi. 3. Toʻlovchilar oʻzlari roʻyxatdan oʻtgan soliq organlariga majburiy ajratmalar boʻyicha yil boshidan jami oʻsib boruvchi hisob-kitoblarni taqdim etadilar: a) ushbu bandning “b” kichik bandida koʻrsatilgan toʻlovchilardan tashqari toʻlovchilar hisobot oyidan keyingi har bir oyning 15-kunidan kechiktirmay oʻrnatilgan shakl asosida hisob-kitoblarni taqdim etadilar va shu oyning 20-kunigacha Oʻzbekiston Respublikasi Moliya vazirligi huzuridagi Respublika yoʻl jamgʻarmasiga (keyingi oʻrinlarda — Jamgʻarma ) tegishli toʻlovlarni amalga oshiradilar; b) mikrofirma va kichik korxonalar har chorakda, hisobot choragidan keyingi oyning 25-kunidan kechiktirmay oʻrnatilgan shakl asosida hisob-kitoblarni taqdim etadilar va har oyning 20-kunigacha Jamgʻarmaga tegishli toʻlovlarni amalga oshiradilar. 4. 001-satrda quyidagilar aks ettiriladi: a) korxona va tashkilotlar (ushbu bandning “b”—“z” kichik bandlarida koʻrsatilganlar bundan mustasno) mahsulot (ishlar, xizmatlar) sotishining hajmi, qoʻshilgan qiymat soligʻi (keyingi oʻrinlarda — QQS) va aksiz soligʻi chegirilgan holda; b) vositachilik (topshiriq) shartnomalari boʻyicha vositachilik xizmatlari koʻrsatayotgan korxona va tashkilotlarning — QQS chegirilgan holda vositachilik haqi summasi; v) ulgurji savdo korxonalari Uyushmasi tizimiga kiradigan respublika ixtisoslashtirilgan ulgurji baza — kontoralari va ularning hududiy (viloyat, viloyatlararo va tumanlararo) bazalarining yalpi daromadidan amaldagi stavkalar boʻyicha; g) tijorat banklari, kredit uyushmalari, mikrokredit tashkilotlari, sugʻurta tashkilotlari, videosalonlar (videokoʻrsatuv shoxobchalari), auksionlar, video va audiokassetalarni koʻpaytirish (nusxa olish), ijaraga berish, shuningdek ommaviy konsert-tomosha tadbirlarini oʻtkazishdan daromad oladigan korxonalarning daromadlari; d) asosiy faoliyati mol-mulklarni lizingga berish boʻlgan korxonalarning daromadlari (marja); e) qurilish, qurilish-montaj, taʼmirlash-qurilish, ishga tushirish-sozlash, loyiha-qidiruv va ilmiy-tadqiqot tashkilotlari tomonidan oʻz kuchlari bilan, QQS chegirilgan holda bajarilgan ishlar hajmi; j) kommunal xoʻjalik tizimidagi issiqlik, suv taʼminoti va “Oʻztransgaz” aksiyadorlik jamiyatining hududlararo unitar gaz taʼminoti korxonalari tomonidan tayyor mahsulotlar (ishlar, xizmatlar)ni sotish hajmi (tegishli issiqlik taʼminoti korxonalari — issiqlik energiyasini, suv taʼminoti korxonalari — suvni, gaz taʼminoti korxonalari — tabiiy gazni sotib olish qiymatini chegirgan holda); z) asosiy faoliyati yuk va yoʻlovchilarni tegishli haq evaziga tashish bilan bogʻliq boʻlgan avtotransport korxonalari tomonidan QQS chegirgan holda mahsulot (ishlar, xizmatlar)ni sotish hajmi. Ushbu korxonalar ish hajmlariga, shuningdek boshqa faoliyat turlari boʻyicha bajarilgan ishlar, xizmatlar hajmi ham qoʻshiladi. 5. 002-satrda Respublika yoʻl jamgʻarmasiga majburiy ajratmalarni toʻlashdan ozod qilingan obyekt summasi aks ettiriladi. 6. 010-satrda yil boshidan imtiyozlarni hisobga olgan holda majburiy ajratmani hisoblash obyekti aks ettiriladi (hisobot davri uchun) . 7. 011-satrda hisobot oyi(choragi)dagi imtiyozlarni hisobga olgan holda majburiy ajratmani hisoblash obyekti aks ettiriladi. 8. 012-satrda hisobot choragining birinchi oyidagi imtiyozlarni hisobga olgan holda majburiy ajratmani hisoblash obyekti aks ettiriladi. 9. 013-satrda hisobot choragining ikkinchi oyidagi imtiyozlarni hisobga olgan holda majburiy ajratmani hisoblash obyekti aks ettiriladi. 10. 014-satrda hisobot choragining uchinchi oyidagi imtiyozlarni hisobga olgan holda majburiy ajratmani hisoblash obyekti aks ettiriladi. 11. 020-satrda Respublika yoʻl jamgʻarmasiga majburiy ajratmalar uchun oʻrnatilgan hisoblash stavkasi aks ettiriladi. 12. 030-satrda Respublika yoʻl jamgʻarmasiga yil boshidan(hisobot davrida) hisoblangan majburiy ajratmalar aks ettiriladi. 13. 031-satrda Respublika yoʻl jamgʻarmasiga hisobot oyi(choragi)da hisoblangan ajratmalar aks ettiriladi. 14. 032-satrda Respublika yoʻl jamgʻarmasiga chorakning birinchi oyida hisoblangan majburiy ajratmalar aks ettiriladi. 15. 033-satrda Respublika yoʻl jamgʻarmasiga chorakning ikkinchi oyida hisoblangan majburiy ajratmalar aks ettiriladi. 16. 034-satrda Respublika yoʻl jamgʻarmasiga chorakning uchinchi oyida hisoblangan majburiy ajratmalar aks ettiriladi. 17. 040-satrda Respublika yoʻl jamgʻarmasiga avvalgi hisobot davrida toʻlov uchun hisoblangan majburiy ajratmalar miqdori aks ettiriladi.